Echipa Ipswich Town s-a impus sâmbătă cu scorul de 2-0 pe terenul formaţiei Huddersfield, în ultima etapă din Championship, şi şi-a confirmat promovarea în Premier League, la 22 de ani după ce a părăsit eşalonul superior, relatează AFP.
La 22 de ani după ce a părăsit elita fotbalului englez, Ipswich Town revine în Premier League, după o victorie cu 2-0 în faţa retrogradatei Huddersfield.
Echipa şi-a asigurat locul în prima ligă alături de campioana Leicester.
Ipswich nu a mai jucat în prima ligă a fotbalului englezesc din sezonul 2001-2002. Ultimul loc de Premier League se va decide în data de 26 mai, pe Wembley, între Leeds (locul 3), Southampton (locul 4), West Bromwich (locul 5) şi Norwich (locul 6), după un baraj.
În partea inferioară a clasamentului, Birmingham City (locul 22), Huddersfield Town (23) şi Rotherham United (24) au retrogradat în a treia divizie.